ΑΠΟΦΑΣΗ ΤΗΣ ΕΠΙΤΡΟΠΗΣ της 6ης Σεπτεμβρίου 1991 για την τροποποίηση της απόφασης 85/355/ΕΟΚ του Συμβουλίου για την ισοδυναμία των καλλιεργητικών ελέγχων των σποροπαραγωγικών καλλιεργειών που διενεργούνται στις τρίτες χώρες και της απόφασης 85/356/ΕΟΚ του Συμβουλίου για την ισοδυναμία των σπόρων που παράγονται σε τρίτες χώρες (91/514/ΕΟΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, την οδηγία 66/401/ΕΟΚ του Συμβουλίου της 14ης Ιουνίου 1966 περί εμπορίας σπόρων προς σπορά κτηνοτροφικών φυτών (1), όπως τροποποιήθηκε τελευταία από την οδηγία 90/654/ΕΟΚ (2), και ιδίως το άρθρο 16 παράγραφος 1 στοιχείο β), την οδηγία 66/402/ΕΟΚ του Συμβουλίου της 14ης Ιουνίου 1966 περί εμπορίας σπόρων δημητριακών προς σπορά (3), όπως τροποποιήθηκε τελευταία από την οδηγία 90/654/ΕΟΚ, και ιδίως το άρθρο 16 παράγραφος 1 στοιχείο β), την οδηγία 69/208/ΕΟΚ του Συμβουλίου της 30ής Ιουνίου 1969 περί εμπορίας των σπόρων προς σπορά των ελαιούχων και κλωστικών φυτών (4), όπως τροποποιήθηκε τελευταία από την οδηγία 90/654/ΕΟΚ, και ιδίως το άρθρο 15 παράγραφος 1 στοιχείο β), την απόφαση 85/355/ΕΟΚ του Συμβουλίου της 27ης Ιουνίου 1985 για την ισοδυναμία των καλλιεργητικών ελέγχων των σποροπαραγωγικών καλλιεργειών που διενεργούνται στις τρίτες χώρες (5), όπως τροποποιήθηκε τελευταία από την οδηγία 90/654/ΕΟΚ, και ιδίως το άρθρο 2, την απόφαση 85/356/ΕΟΚ του Συμβουλίου της 27ης Ιουνίου 1985 για την ισοδυναμία των σπόρων που παράγονται σε τρίτες χώρες (6), όπως τροποποιήθηκε τελευταία από την οδηγία 90/654/ΕΟΚ, και ιδίως το άρθρο 4, Εκτιμώντας: ότι, με την απόφαση 85/355/ΕΟΚ, το Συμβούλιο έκρινε ότι οι καλλιεργητικοί έλεγχοι που είχαν διενεργηθεί σε ορισμένες τρίτες χώρες όσον αφορά τις σποροπαραγωγικές καλλιέργειες ορισμένων ειδών, πληρούσαν τους όρους που ορίζονται στις οδηγίες 66/401/ΕΟΚ, 66/402/ΕΟΚ και 69/208/ΕΟΚ- ότι, με την απόφαση 85/356/ΕΟΚ, το Συμβούλιο έκρινε ότι οι σπόροι προς σπορά ορισμένων ειδών που παράγονται σε ορισμένες τρίτες χώρες είναι ισοδύναμοι με τους αντίστοιχους σπόρους που παράγονται στην Κοινότητα- ότι, για ορισμένα είδη, οι ισοδυναμίες αυτές εφαρμόζονται όσον αφορά την Τσεχοσλοβακία, την Ουγγαρία, την Πολωνία, τη Ρουμανία, τη Χιλή, τις Ηνωμένες Πολιτείες της Αμερικής, την Ουρουγουάη και τη Γιουγκοσλαβία- ότι η ονομασία "Τσεχοσλοβακία" έχει πλέον αντικατασταθεί από την ονομασία "Η Τσεχική και Σλοβακική Ομοσπονδιακή Δημοκρατία" και πρέπει να τροποποιηθούν αναλόγως τα παραρτήματα των αποφάσεων 85/355/ΕΟΚ και 85/356/ΕΟΚ- ότι οι ονομασίες των υπηρεσιών οι οποίες διενεργούν τους καλλιεργητικούς ελέγχους και τους επίσημους ελέγχους όσον αφορά τους σπόρους προς σπορά στην Τσεχοσλοβακία, την Ουγγαρία, τις Ηνωμένες Πολιτείες της Αμερικής και τη Γιουγκοσλαβία, έχουν μεταβληθεί και, κατά συνέπεια, πρέπει να τροποποιηθούν αναλόγως τα παραρτήματα των εν λόγω αποφάσεων- ότι από την εξέταση των κανόνων που ισχύουν στην Ουγγαρία, Πολωνία, Ρουμανία, Χιλή και Ουρουγουάη, καθώς και του τρόπου με τον οποίο εφαρμόζονται, διαπιστώθηκε ότι: - στην Ουγγαρία, όσον αφορά τα φυτά: ψευδάγρωστη (Agrostis alba), αναρριχητική άγρωστη και φαλαρίς η καναρίνειος, - στην Πολωνία, όσον αφορά τα φυτά: άγρωστη του σκύλου (Agrostis canina), τριφύλι το υβρίδιο, τριφύλι το ευειδές, φακελωτή η αθανασιόφυλλος και κάνναβις, - στη Ρουμανία, όσον αφορά το σιτάρι, - στη Χιλή, όσον αφορά το τριφύλι το ευειδές, το λευκό λούπινο, το σκληρό σιτάρι, το σιτάρι, τη βρώμη, το κριθάρι και την κράμβη, - στην Ουρουγουάη, όσον αφορά το λινάρι και τους λινόσπορους, οι καλλιεργητικοί έλεγχοι που προβλέπονται πληρούν τους όρους που ορίζονται στο παράρτημα Ι των οδηγιών 66/401/ΕΟΚ, 66/402/ΕΟΚ ή 69/208/ΕΟΚ, ανάλογα με την περίπτωση, και οι όροι που διέπουν τους σπόρους προς σπορά που έχουν συγκομιστεί και ελεγχθεί εκεί παρέχουν τις ίδιες εγγυήσεις, όσον αφορά τα χαρακτηριστικά, την ταυτότητα, την εξέταση, το χαρακτηρισμό και τον έλεγχο των σπόρων προς σπορά, με τους όρους που είναι εφαρμοστέοι για τους σπόρους που έχουν συγκομιστεί και ελεγχθεί στην Κοινότητα- ότι, κατά συνέπεια, η ισοδυναμία που ισχύει για αυτές τις πέντε χώρες πρέπει να επεκταθεί ανάλογα- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η ονομασία "Τσεχοσλοβακία", που εμφαίνεται στο σημείο 1.1 του μέρους 1 των παραρτημάτων των αποφάσεων 85/355/ΕΟΚ και 85/356/ΕΟΚ αντικαθίσταται από την ονομασία "Η Τσεχική και Σλοβακική Ομοσπονδιακή Δημοκρατία". Άρθρο 2 Ο πίνακας στο μέρος 1 σημείο 2 του παραρτήματος της απόφασης 85/355/ΕΟΚ τροποποιείται σύμφωνα με το παράρτημα Ι της παρούσας απόφασης. Άρθρο 3 Ο πίνακας στο μέρος 1 σημείο 2 του παραρτήματος της απόφασης 85/356/ΕΟΚ τροποποιείται σύμφωνα με το παράρτημα ΙΙ της παρούσας απόφασης. Άρθρο 4 Η παρούσα απόφαση απευθύνεται στα κράτη μέλη. Βρυξέλλες, 6 Σεπτεμβρίου 1991.

[Source: multi_eurlex | Tokens: 4397]